**Erik Gunnar Källgren** (s. 14. lokakuuta 1996 Tukholma, Ruotsi) on ruotsalainen jääkiekkomaalivahti, joka edustaa NHL-joukkue Toronto Maple Leafsin organisaatiota.

Ura
---

### Seuraura

Källgren on Lidingö Vikings HC:n kasvatti. Hän siirtyi juniorina sittemmin Nacka HK:hon, josta Källgren siirtyi kaudeksi 2012–2013 Linköping HC:n J18-junioreihin. Kauden 2013–2014 päätteeksi hän voitti J18 Allsvenskanin hopeaa. Källgren valittiin sarjan pudotuspelien arvokkaimmaksi pelaajaksi. Kaudella 2014–2015 hänellä oli koko J20 SuperElitin paras torjuntaprosentti (93,6 %) ja päästettyjen maalien keskiarvo (1.75). Källgren torjui kuusi nollapeliä ja hänen edellään tilastossa oli vain kymmenen ottelua enemmän pelannut Malmö Redhawksin Andreas Ljunggren. Källgren voitti kauden päätteeksi SuperElitin pronssia ja hänet valittiin sarjan parhaaksi maalivahdiksi. Hän debytoi kauden aikana myös miesten peleissä pelattuaan kolme ottelua lainalla Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa.

Arizona Coyotes varasi Källgrenin seitsemännellä kierroksella 183. pelaajana NHL:n varaustilaisuudessa 2015. Kaudeksi 2015–2016 Linköping lainasi Källgrenin IK Oskarshamnin Allsvenskan-joukkueeseen. Hän toimi pääasiassa joukkueen kakkosmaalivahtina Dan Bakalalle ja pelasi 20 runkosarja- ja yhden SHL:n nousukarsintasarjan ottelun torjuen yhden nollapelin. Keväällä 2016 Källgren vahvisti Linköpingin J20-junioreita kolmessa pudotuspeliottelussa. Seura lainasi hänet Oskarshamniin myös kaudeksi 2016–2017. Källgren toimi pääasiassa joukkueen kakkosmaalivahtina Wictor Ragnewallille ja torjui 22 runkosarjaottelussa yhden nollapelin.

Kaudeksi 2017–2018 Källgren siirtyi jatkamaan Allsvenskan-pelejään kaksivuotisella sopimuksella AIK IF:ään. Hän kantoi varsin tasaisesti joukkueen torjuntavastuun Linus Lundinin kanssa saaden niukasti enemmän vastuuta pelaten 28 runkosarja- ja kolme SHL:n nousukarsintasarjan ottelua torjuen kaksi nollapeliä. Kaudella 2018–2019 Källgren nousi AIK:n selkeäksi ykkösmaalivahdiksi. Hän pelasi runkosarjassa 32 ottelua torjuen kuusi nollapeliä. Källgrenin edellä Allsvenskanin nollapelitilastossa oli neljän muun pelaajan ohella vain IK Oskarshamnin Christoffer Rifalk. Kevätkaudella hän jakoi AIK:n torjuntavastuun varsin tasaisesti Johannes Jönssonin kanssa, joka pelasi SHL:n nousukarsintasarjassa yhden ottelun enemmän.

Huhtikuussa 2019 Källgren teki kaksivuotisen NHL-tulokassopimuksen Arizona Coyotesin kanssa. Syksyn harjoitusleirin päätteeksi hänet lähetettiin ensin AHL-joukkue Tucson Roadrunnersiin ja sieltä edelleen ECHL-joukkue Rapid City Rushiin, jossa Källgren pelasi kolme ottelua. Lokakuun lopulla hänet nostettiin Roadrunnersin AHL-joukkueen vahvuuteen. Källgren pelasi siellä kahdessa ottelussa, kunnes marraskuussa Coyotes asetti hänet ehdottomalle siirtolistalle. Koska mikään toinen NHL-seura ei napannut Källgreniä vuorokauden kuluessa, hänen sopimuksensa purettiin. Muutamaa päivää myöhemmin Källgren palasi kotimaahansa ja siirtyi kevääseen 2021 asti ulottuvalla sopimuksella SHL-joukkue Växjö Lakers HC:hen. Hän teki SHL-debyyttinsä 23. marraskuuta 2019 vieraissa Djurgårdens IF:ää vastaan. Källgren torjui Lakersin 3–2-tappioon päättyneessä ottelussa 25 kertaa. Hän pelasi joukkueessa kaksi ottelua, kunnes tammikuussa 2020 Lakers lainasi Källgrenin alustavasti saman kuun loppuun asti ulottuvalla sopimuksella SM-liigajoukkue Turun Palloseuraan, kun Rasmus Tirrosen kausi päättyi loukkaantumiseen. Neljän ottelun jälkeen hänen lainasopimustaan jatkettiin kauden 2019–2020 loppuun. Källgren pelasi TPS:ssä kaikkiaan 18 runkosarjaottelua torjuen yhden nollapelin.

Toukokuussa 2021 Källgren teki kaksivuotisen ja kaksisuuntaisen sopimuksen NHL-seura Toronto Maple Leafsin kanssa.

Källgren aloitti ensimmäisen NHL-ottelunsa 16. maaliskuuta 2022 Dallas Starsia vastaan ja pelasi ottelussa nollapelin.

### Maajoukkueura

Källgren edusti Ruotsia alle 20-vuotiaiden MM-kilpailuissa vuonna 2016, jolloin hän toimi kuitenkin joukkueensa kolmosmaalivahtina Linus Söderströmille ja Felix Sandströmille, eikä pukenut yhteenkään otteluun. Yhteensä Källgren on pelannut kuusi nuorten maaottelua.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | Linköping HC | SuperElit | 2 | 0 | 2 | 0 | 97 | 4 | 0 | 2.46 | 89,5 | – | – | – | – | – | – | – | – |
| 2013–2014 | Linköping HC | SuperElit | 2 | 1 | 1 | 0 | 119 | 7 | 0 | 3.53 | 87,0 | 1 | 0 | 1 | 47 | 5 | 0 | 6.36 | 82,1 |
| 2014–2015 | Linköping HC | SuperElit | 34 | 27 | 7 | 0 | 2052 | 60 | 6 | 1.75 | 93,6 | 7 | 5 | 2 | 428 | 18 | 0 | 2.52 | 92,0 |
|  | IK Oskarshamn | Allsvenskan | 3 | 2 | 1 | 0 | 145 | 6 | 0 | 2.49 | 89,7 | – | – | – | – | – | – | – | – |
| 2015–2016 | Linköping HC | SuperElit | – | – | – | – | – | – | – | – | – | 3 | 2 | 1 | 159 | 10 | 0 | 3.77 | 86,7 |
|  | IK Oskarshamn | Allsvenskan | 20 | 9 | 10 | 0 | 1149 | 53 | 1 | 2.77 | 89,7 | – | – | – | – | – | – | – | – |
| 2016–2017 | IK Oskarshamn | Allsvenskan | 22 | 11 | 10 | 0 | 1165 | 49 | 1 | 2.52 | 91,2 | – | – | – | – | – | – | – | – |
| 2017–2018 | AIK IF | Allsvenskan | 28 | 16 | 11 | 0 | 1659 | 67 | 2 | 2.42 | 90,7 | – | – | – | – | – | – | – | – |
| 2018–2019 | AIK IF | Allsvenskan | 32 | 18 | 12 | 0 | 1841 | 62 | 5 | 2.02 | 92,0 | – | – | – | – | – | – | – | – |
| 2019–2020 | Tucson Roadrunners | AHL | 2 | 0 | 1 | 0 | 68 | 1 | 0 | 0.89 | 96,7 | – | – | – | – | – | – | – | – |
|  | Rapid City Rush | ECHL | 3 | 2 | 1 | 0 | 178 | 8 | 0 | 2.70 | 92,4 | – | – | – | – | – | – | – | – |
|  | Växjö Lakers HC | SHL | 2 | 0 | 2 | 0 | 76 | 7 | 0 | 5.51 | 83,7 | – | – | – | – | – | – | – | – |
|  | TPS | SM-liiga | 18 | 6 | 8 | 3 | 1058 | 41 | 1 | 2.48 | 91,1 | – | – | – | – | – | – | – | – |
| 2020–2021 | Växjö Lakers HC | SHL | 21 | 12 | 9 | 0 | 1265 | 50 | 1 | 2.37 | 91,1 | 10 | 7 | 3 | 621 | 18 | 1 | 1.74 | 93,0 |
| 2021–2022 | Toronto Marlies | AHL | 26 | 15 | 8 | 0 | 1388 | 70 | 1 | 3.02 | 90,4 | – | – | – | – | – | – | – | – |
|  | Toronto Maple Leafs | NHL | 14 | 8 | 4 | 0 | 779 | 43 | 1 | 3.31 | 88,8 | 1 | 0 | 0 | 31 | 0 | 0 | 0.00 | 100,0 |
| 2022–2023 | Toronto Marlies | AHL | 24 | 10 | 9 | 0 | 1306 | 71 | 0 | 3.26 | 88,3 | 4 | 2 | 1 | 204 | 11 | 0 | 3.24 | 88,3 |
|  | Toronto Maple Leafs | NHL | 10 | 3 | 2 | 0 | 562 | 25 | 0 | 2.67 | 89,8 | – | – | – | – | – | – | – | – |

Lähteet
-------

* Erik Källgren The Internet Hockey Databasessa (englanniksi)
* Erik Källgren Eurohockey-sivustolla (englanniksi)
* Erik Källgren *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Erik Källgren *Elite Prospects*. Everysport Media Group AB.  (englanniksi)
2. ↑  Statistics J20 SuperElit 2014-2015 *Eurohockey.com*. European Ice Hockey Online AB & eSports.cz s.r.o. Viitattu 19.1.2020. (englanniksi)
3. ↑  Bodin, Uffe: Modotalangen väljer spel i Hockeyallsvenskan *Hockeysverige.se*.  17.4.2015. NewsMe. Viitattu 19.1.2020. (ruotsiksi)
4. ↑  Pettersson, Robert: Lånar JVM-målvakten en säsong till *Hockeysverige.se*.  11.4.2016. NewsMe. Viitattu 19.1.2020. (ruotsiksi)
5. 1 2 3 4  Erik Källgren Eurohockey-sivustolla (englanniksi)
6. ↑  Erik Källgren till AIK Hockey *aikhockey.se*.  29.3.2017. AIK Ishockey AB. Viitattu 19.1.2020. (ruotsiksi)
7. ↑  Statistics HockeyAllsvenskan 2018-2019 *Eurohockey.com*. European Ice Hockey Online AB & eSports.cz s.r.o. Viitattu 19.1.2020. (englanniksi)
8. ↑  Coyotes Sign Kallgren to Two-Year Entry-Level Contract *nhl.com/coyotes*.  5.4.2019. GLENDALE, ARIZONA:  Arizona Coyotes. Viitattu 19.1.2020. (englanniksi)
9. ↑  Erik Kallgren Stats, Profile, Bio, Analysis and More *sportsforecaster.com*. XML Team Solutions, LLC. Viitattu 19.1.2020. (englanniksi)[vanhentunut linkki]
10. ↑  Toresson, Carolina: Målvakt klar för Växjö Lakers *vaxjolakers.se*.  10.11.2019. Växjö Lakers Idrott AB. Viitattu 19.1.2020. (ruotsiksi)
11. ↑  Erik Källgren *SHL.se*. SHL AB. Viitattu 19.1.2020. (ruotsiksi)
12. ↑  TPS-vahti Tirronen loppukaudeksi sivuun peleistä, korvaaja testiin Ruotsista *Jatkoaika.com*.  19.1.2020. Jatkoaika r.y. Viitattu 19.1.2020.
13. ↑  Seppä, Lassi: Hyvät otteet poikivat Erik Källgrenille loppukauden sopimuksen TPS:ään − "Rauhallisuus ja eleettömyys ovat olleet edellisissä otteluissa puolustuspelaamisemme viimeinen tuki ja turva" *Jatkoaika.com*.  30.1.2020. Jatkoaika r.y. Viitattu 3.2.2020.
14. ↑
15. ↑